Diari Oficial de la Generalitat Valenciana


Sumari del DOGV 5862, del 02-10-2008 (2008/10944)

Assumpte civil 744/2008-R contra l'herència de Dolores Manuel Bernabeu. Notificació als interessats.
----------------------------------------------------------------------------------------------------

### Dades del document

Número de DOGV
:   5862

Data del DOGV
:   02-10-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/10565


Data del document
:   22-07-2008

Organisme emissor
:   Jutjat de Primera Instància Número 6 de Llíria

Tipus de document
:   Edicte

Descriptors 

:   * sistema judicial

Assumpte civil 744/2008-R contra l'herència de Dolores Manuel Bernabeu. Notificació als interessats. [2008/10677]  
Part demandant: Miguel Enrique Torregrosa Duart i María José Mira García Gutiérrez.  
Part demandada: herència jacent de Dolores Manuel Bernabeu, representada per Julio Embuena Rodrigo, César Embuena Manuel, Gemma Embuena Manuel, Julio Embuena Manuel i José Vicente Embuena Manuel.  
En el judici referenciat, s'ha dictat la resolució que té el text literal següent:  
«Jutjat de Primera Instància número 6  
Llíria  
Procediment: judici ordinari 000744/2008-R.  
Demandant: Miguel Enrique Torregrosa Duart i María José Mira García Gutiérrez.  
Procurador: Eva Mª Tello Calvo i Eva Mª Tello Calvo.  
Demandat: Julio Embuena Rodrigo, César Embuena Manuel, Gemma Embuena Manuel, Julio Embuena Manuel i José Vicente Embuena Manuel.  
Procurador:  
Diligència. Llíria (València), 4 de juliol de 2008  
L'estenc jo, la secretària judicial, per a fer constar que el dia 16 de juny de 2008, s'ha presentat en el deganat pel procurador Eva Mª Tello Calvo, en nom i representació de Miguel Enrique Torregrosa Duart i María José Mira García Gutiérrez, escrit de demanda de judici ordinari, junt amb la documentació que l'acompanya i còpies de tot això. La demanda ha quedat registrada amb el número 000744/2008.  
Així mateix fa constar que en data 26 de juny de 2008 per esta procuradora s'ha presentat escrit d'aclariment de la demanda.  
N'informe i en done fe.  
Interlocutòria  
Magistrada jutgessa que la dicta: Eva Moreno Sanz.  
Lloc: Llíria (València).  
Data: 4 de juliol de 2008   
Antecedents de fet  
Primer. La procuradora Eva Mª Tello Calvo, que actua en nom i representació de Miguel Enrique Torregrosa Duart i María José Mira García Gutiérrez, segons acredita amb el poder que acompanya, ha presentat demanda de judici ordinari, i escrit d'aclariment de la demanda, i s'assenyalen com a parts demandades Julio Embuena Rodrigo, Gemma Embuena Manuel, Julio Embuena Manuel, José Vicente Embuena Manuel, tots ells amb domicili al carrer Camí Ample, número 7, 1º, 1ª, de Llíria (València), i César Embuena Manuel, amb domicili al carrer Juan Izquierdo, número 91, de Llíria (València), i suplica es dicte al seu dia sentència conforme al que se sol·licita en la pètita de la demanda.  
Segon. Expressa l'actor que la quantia de la demanda és indeterminada.  
Fonaments de dret  
Primer. Examinada l'anterior demanda, s'estima, a la vista de les dades i documents aportats, que la part demandant reunix els requisits de capacitat, representació i postulació processals necessaris per a comparéixer en judici conforme al que determinen els articles 6, 7, 23 i 31 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, este Jutjat té jurisdicció i competència objectiva per a conéixer estes, segons els articles 37, 38 i 45 de l'esmentada llei processal.  
Pel que fa a la competència territorial, este Jutjat resulta competent per aplicació de l'article 50 de la Llei d'Enjudiciament Civil.  
Finalment, en allò referent a la classe de judici, la part actora, complint amb el que ordena l'article 253.2 de la LECn ha assenyalat la quantia de la demanda com a indeterminada, per la qual cosa procedix substanciar el procés pels tràmits del judici ordinari, segons disposa l'article 249.2 de la Llei d'Enjudiciament Civil.  
Tercer. Per tot el que s'ha exposat cal procedir a l'admissió a tràmit de la demanda i, com ordena l'article 404 de la LECn, traslladar esta, amb entrega de la seua còpia i de la dels documents acompanyats, a la part demandada, i citar-la, amb els advertiments i les advertències legals, perquè conteste en el termini de 20 dies hàbils computats des de l'endemà de la citació.  
Part dispositiva  
1. S'admet a tràmit la demanda presentada per la procuradora Eva Mª Tello Calvo, en nom i representació de Miguel Enrique Torregrosa Duart i María José Mira García Gutiérrez, contra Julio Embuena Rodrigo, César Embuena Manuel, Gemma Embuena Manuel, Julio Embuena Manuel i José Vicente Embuena Manuel, sobre ordinaris, i se substancia el procés per les regles del judici ordinari.  
2. Traslladeu la demanda i l'escrit d'aclariment de la demanda a les parts demandades, i feu-los entrega de la còpia d'esta i dels documents que l'acompanyen, i se'ls cita amb entrega de l'oportuna cèdula perquè la contesten en el termini de 20 dies hàbils, computat des de l'endemà de la citació.  
Advertiu a les parts demandades que si no compareixen dins del termini se'ls declararà en situació de rebel·lia processal (article 496.1 LECn). I se'ls comunica així mateix, que la compareixença en judici ha de realitzar-se mitjançant procurador i amb assistència d'advocat (article 23 i 31 LECn).  
3. Porteu a efecte la citació en el domicili assenyalat per la part actora.  
Per a la citació en este domicili lliureu ofici al servici comú de Llíria.  
Manera d'impugnació: mitjançant recurs de reposició davant este Jutjat, no obstant això, es durà a efecte allò acordat. El recurs s'haurà d'interposar per escrit en el termini de cinc dies hàbils comptadors des de l'endemà de la notificació, amb expressió de la infracció comesa a judici del recurrent, sense els requisits dels quals no s'admetrà el recurs (articles 451 i 452 de la LECn).  
Ho acorda i firma sa senyoria. En done fe».  
Així mateix, s'ha dictat la resolució judicial que té la part dispositiva següent:  
«Part dispositiva  
1. Rectificar l'antecedent de fet primer i part dispositiva de la interlocutòria de data 4 de juliol de 2008 en el sentit que on diu: «Julio Embuena Rodrigo, César Embuena Manuel, Gemma Embuena Manuel, Julio Embuena Manuel, José Vicente Embuena Manuel»; ha de dir: «herència jacent de Dolores Manuel Bernabeu, representada pel seu marit vidu Julio Embuena Rodrigo i els seus fills César Embuena Manuel, Gemma Embuena Manuel, Julio Embuena Manuel, José Vicente Embuena Manuel i qualsevol altres hereus que pogueren existir».   
2. Completar esta resolució en els terminis següents: citeu a qualsevol altres hereus que pogueren existir de la difunta Dolores Manuel Bernabeu per edicte publicat en el Diari Oficial de la Comunitat Valenciana i en el tauler d'anuncis d'este Jutjat perquè contesten a la demanda en el termini de 20 dies hàbils, computats des de l'endemà de la publicació de l'edicte.  
Esta interlocutòria és ferma i contra esta no es pot interposar cap recurs, sense perjudici del procedent contra la resolució original que fou indicat en notificar-se aquella. Però, el termini per a interposar-lo començarà a computar-se des de l'endemà de la notificació d'esta interlocutòria (article 215.4 LECn).  
Ho acorda i firma sa senyoria. En done fe».  
En atenció al que disposa la resolució esmentada, i com es desconeix si existixen altres possibles hereus de la difunta Dolores Manuel Bernabeu, el jutge ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de citació als possibles hereus de l'esmentada difunta.  
Llíria, 22 de juliol de 2008.- La secretària judicial: Carmen Rausell Rausell.